
Здравейте, имам нарушения по изтекла винетка на лек автомобил. Въпросите ми са:


1. Съответната държавна агенция или КАТ/МВР не са ли длъжни да ме уведомят че съм бил засечен с изтекла винетка? След като имат система с автоматични камери, не е ли редно да ми пуснат поне един e-mail за да ме известят за нарушението за да не го повтарям?


2. В системата на bgtoll нарушенията са със статус “Постъпило”. Имам ли шанс да заплатя компенсаторната такса от 70лв, въпреки че нарушението е констатирано преди повече от 14 дни от автоматична камера. Никой не ми е връчил фиш.


 

Нарушения за винетка
====================

 

Здравейте, г-н Вълчев,


не знам колко пъти следва да посочвам, че по Вашия въпрос няма изрична нормативна уредба, след като не е съставен фиш, АУАН или НП.  

Съветът ми е да пътувате по републиканската пътна мрежа, след като си закупите винетка, защото такива са задълженията Ви и няма как да черпите права от противоправно поведение.




Здравейте, г-н Вълчев,


цитирала съм приложимата правна уредба, тъй като не само Вие, но и други лица четат форума и е необходимо да се запознаят с нормативните актове.  

По Вашия въпрос няма изрична нормативна уредба, след като не е съставен фиш, АУАН или НП.




Здравейте адв. Митова,


Извадката от законът, която сте цитирали, не отговаря на моят въпрос. Прочетох я и преди да пиша.


За да уточня – аз не съм бил спрян от длъжностно лице. Бил съм засечен от автоматична камера. Не ми е ясно засичането от автоматичната камера за какво се счита. Никой не ми е съставил акт / фиш или пък ме е уведомил че изобщо съм направил нарушение.


Какви са правата ми в този случай?




Здравейте, г-н Вълчев,


ако водач на пътно транспортно средство се движи по платената пътна мрежа без е-винетка и бъде спрян от длъжностно лице от АПИ/ Национално тол-управление/ или МВР, има право да плати компенсаторна такса, за да не му бъде съставен акт за установяване на административно нарушение . Това право на водача-нарушител е предвидено в чл. 10, ал. 2 от Закона за пътищата – при установено движение по платената пътна мрежа, когато за съответното пътно превозно средство не е заплатена съответната такса по ал. 1, водачът на пътното превозно средство, неговият собственик или трето лице може да заплати компенсаторна такса, в който случай същият се освобождава от административнонаказателна отговорност. В този случай се освобождават от административнонаказателна отговорност и всички други лица, които могат да носят такава във връзка с конкретното пътно превозно средство.  

Ако нарушителят не упражни правото си да плати компенсаторна такса, ще му бъде съставен АУАН и впоследствие ще му бъде връчено наказателно постановление за налагане на глоба по чл. 179, ал.3 от Закона за движение по пътищата – “водач, който управлява пътно превозно средство по път, включен в обхвата на платената пътна мрежа, за което е дължима, но не е заплатена такса по чл. 10, ал. 1, т. 1 от Закона за пътищата, се наказва с глоба в размер 300 лв.”


Поздрави,  

адв. Николина Митова  

тел. 0898 303092


